kardosdrur/scandi-wiki huggingface dataset:
Henrik Gabriel Porthan

Henrik Gabriel Porthan (født 9. november 1739, død 16. marts 1804) var en finsk videnskabsmand og folkeopdrager. 

Porthan var først 
Universitetsbibliotekar, siden (1777) Professor eloquentiæ, hvorunder han inddrog lat. Sprog og Litt., »Lærdomshistorie« og Filosofi, ja Udlandets samtidige Politik. Den Tid, hvor P. virkede i Finland, benævnes med fuld Ret »den porthanske Periode«. Hans store Indflydelse som Lærer paa finsk akademisk Ungdom træder os ganske vist nu kun i Møde igennem den endnu levende Tradition og hans Elevers Memoirer; selv efterlod han af trykt meget lidt. Men der foreligger rigelige Vidnesbyrd om, hvorledes hans Virksomhed ved Univ. gik ud paa at samle alle Kræfter til fælles nationalt Arbejde; her som overalt staar han som Typen paa den Gruppe af Mænd fra 18. Aarh.’s Slutning, der forbandt aldeles loyale Følelser over for Sverige med et klart Blik for den finske Folkeejendommelighed, som anede, at Forbindelsen med Sverige havde varet sin længste Tid, og beklagede det, men indsaa Nødvendigheden af at opdyrke og indrette det finske Folk til ny Forhold. Han misbilligede den politiske Separatisme, som drev Sprengtporten til Forræderi mod Sverige, men hans Korrespondance med Mathias Calonius viser, hvor finsk han alligevel tænkte. 

Ganske i Traad hermed falder hans Virksomhed uden for Univ. Han var Medstifter af »Auroraforbundet« — det betegnende Navn paa den gryende Finskheds første store Sammenslutning — og redigerede dets »Tidningar« fra 1771—78 samt enkelte senere Aar, han stiftede »Litteraturtidningen« 1803, han blev et af de ivrigste Medlemmer af det ny »Husholdningsselskab« og sad i dets »Kartoffeludvalg«, han arbejdede i Strømrensningsdirektionen 1799, han foretog en vidtløftig Rejse for at undersøge Jordbundsforholdene af Hensyn til Udskiftningen. Som Videnskabsmand viede han hele sit Studium til Finlands Forhold, dets Fortid, Sprog, Litteratur og Geografi. Han er overalt Indlederen, som viser sine Elever og Efterfølgere Vejen, i Folkepoesien, Mytologien, leksikalsk, sproghistorisk (den første, som for Alvor optog Spørgsmaalet om de finsk-ugriske Sprogstammers Slægtskab), folkloristisk. Som Historiker stiftede han Skole, der bestod et halvt Aarh., og med Rette kaldes han »den finske Historieforsknings Fader«: i Geografi var han grundlæggende. Men hans Form gør ham for en stor Del ulæselig uden for Fagkredse; i sine videnskabelige Arbejder søgte han kun ved Afh. om »det finske Folks Tilstand, da Svenskevælden sikredes« (1788) og om »Finland paa Christian II’s Tid« (1800) at forene en læselig Form med det epokegørende Indhold. 

Den første Billedstøtte af P. (Sergel’s fra 1816) ødelagdes ved Åbo Univ.’s Brand; nu staar hans Monument, rejst ved Nationalsubskription og afsløret 1864, foran Domkirken i Åbo.

Kilder 
 

Bibliotekarer
Historikere fra Finland
Filologer fra Finland
Ansatte ved Helsinki Universitet
Edward Marsh

Edward Marsh (12. februar 1874 – 10. oktober 1932) var en amerikansk roer som deltog i OL 1900 i Paris.

Marsh blev olympisk mester i roning under OL 1900 i Paris. Han vandt i otter sammen med William Carr, Harry DeBaecke, John Exley, John Geiger, Edwin Hedley, James Juvenal, Roscoe Lockwood og Louis Abell (styrmand). Mandskabet repræsenterede  Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/ma/ed-marsh-1.html 

Roere fra USA
Søren Møller Giversen

Søren Møller Giversen (9. september 1928 - 19. september 2009) var en dansk dr.theol., professor i Ny Testamente ved Aarhus Universitet i perioden 1975-1998. Giversen var en af de første forskere til at gennemgå Nag Hammadi-teksterne, som blev fundet i 1946. Han oversatte en række af Nag Hammadi-teksterne til dansk deriblandt Thomasevangeliet i 1959.

Se også 
 De hemmelige ord- en film fra 1997 om fund af krukke med 52 oldkristne håndskrifter

Kilder

Eksterne henvisninger 
 "Giversen, Søren" under "Danske patristikere", hos Patristik.dk - en liste over Giversens udgivelser ajourført september 2009
 
 Dansk forsker fik som den eneste adgang til hemmelige evangelier | Kultur | DR

Teologer fra Danmark
Ansatte ved Aarhus Universitet
Personer i Kraks Blå Bog (afdøde)
Theodor Oesten

Theodor Oesten (31. december 1813 i Berlin — 16. marts 1870 i Berlin) var en tysk musiker og en i sin tid yndet og frugtbar komponist af salonmusik.

Oesten lærte allerede som barn at spille forskellige blæse- og strygeinstrumenter hos musikdirektøren i Fürstenwalde/Spree. Som 19-årg indledte han musikstudier i Berlin. Han blev herefter en efterspurgt klaverpædagog.

I 1843 komponerede han rondoen Les premières violettes, som i samklang med tidens smag for det sentimentale blev en stor succes. Siden udgav han mange andre stykker, som takket være deres enkle arrangementer nød stor popularitet hos publikum.

Kompositioner (udvalg) 
 Souvenir de Bal, klaver, Op. 9 No.8
 Trois Morceaux Mélodieux, klaver, Op. 48, Verlag Bote & Bock, Berlin
 Klänge der Liebe Nr. 6, Op. 50
 Gondellied, orgel, Op. 56
 Kinderträume, klaver, Op. 65, udgivet af Clemens Schultze (1839-1900), Collection Litolff, Braunschweig
 Fantasie fra 'Zampa' (F. Hérold), klaver, Op. 67 No.3
 Feen-Märchen, klaver, Op.73 No.3
 Goldperlen, klaver, Op. 94, udgivet af Clemens Schultze (1839-1900), Collection Litolff, Braunschweig
 Rondino fra 'La Muette de Portici', klaver, Op. 102
 Irisches Ständchen efter sangen 'Lang' ist es her', klaver, Op. 124
 Romanze for klaver efter Verdis 'La traviata', Op. 125 No.1
 Le Petit Savoyard, klaver, Op. 150 No.4
 Polka-Mazurka, klaver, C-Major, Op. 155 no 2.
 Polonaise, klaver, C-Major, Op. 155 no 4.
 Fairy Dance-Waltz, klaver, G-Major, Op. 155 no 6
 Alpenrosen, klaver, Op. 160
 Alpenglocken,Clochette des alpes,Alpine floweret, klaver, Op. 175, Universal Edition
 Alpenglühen,Les alpes roses,Sunset on the alpes, klaver, Op. 193, Universal Edition, Wien, ca. 1901
 Dolly's Dreaming and Awakening Op. 202 No. 4, Schott
 In the Floral Grotto, Op. 225
 Zauberglöckchen, klaver, Op. 278
 Fantasie, for klaver, efter operaen „Robert le diable“ (G. Meyerbeer)
 Fantasie, for klaver, efter Donizettis opera „Lucrezia Borgia“
 Les premières violettes, rondo
 Ausgewählte Clavier-Werke - Zum Unterricht und zur Erholung, Verlag N. Simrock, Berlin

Eksterne henvisninger 
 
 Musikeksempel Alpenglühen, Op. 193

Komponister fra Tyskland
Salmonsens
Pianister fra Tyskland
Tyskere i 1800-tallet
Romantikkens komponister
Hopak

Hopak (, ), også omtalt som gopak eller kosakdans, er en ukrainsk dans. Den opføres som oftest som en enkeltstående koncertdans af enten professionelle ensembler eller amatørensembler. Dansen er også blevet indarbejdet i større kunstneriske værker såsom operaer og balletter. Hopak omtales ofte som Ukraines nationaldans.

Etymology 
Navnet hopak er afledt af udsagnsordet hopaty (), der betyder "at hoppe", såvel som det tilsvarende udtryk i bydeform hop! (), der kan siges under et hop i dansen som udtryk for overraskelse eller forbløffelse.

Eksterne henvisninger 

 Ukrainsk folkedans 
 Video med eksempel på hopak

Danse
Kultur i Ukraine
Robert Fulghum

Robert Lee Fulghum (født 4. juni 1937) er en amerikansk forfatter af primært essays.

Biografi 

Fulghum arbejdede som unitarisk præst i Bellingham Unitarian
Fellowship i Bellingham, Washington i perioden 1960-1964, samt i Edmonds
Unitarian Universalist Church i Edmonds, Washington ind i 1980erne.

I samme periode underviste han i tegning, maleri og filosofi ved Lakeside
School i Seattle. Fulghum har desuden begået sig som maler, skulptør og
musiker i form af vokal, guitar og mando-celloen (en form for mandolin).

Han var skaberen bag et rock'n'roll-band kaldet Rock Bottom Remainders
bestående af medlemmerne af et forfatterfællesskab.

Før sin professionelle karriere var han grøftegraver, avidbud, gårdkarl,
sælger for IBM og syngende cowboy.

Fulghum voksede op i Texas, har fire børn og ni børnebørn og bor i
Seattle, Washington, i Moab, Utah og på øen Kreta.

Udgivelser 

Fulghum blev populær da hans samling af essays All I Really Need to Know I
Learned in Kindergarten (1988) forblev på New York Times'
bestseller-liste i næsten to år i træk. Igennem hele samlingen, som bar
undertitlen Uncommon Thoughts on Common Things, forklarer Fulghum sin
sydstatslige filosofi omkring at se verden igennem et barns øjne. Hans prosa
er meget simpel og direkte og udforsker livsbekræftende maksimer i almindelige
opgaver som at tage en tur i zoologisk have, at rive blade og at støve af.

Der findes i dag mere end 16 millioner kopier af denne bog udgivet på 27 sprog
i 103 lande.

Romaner 

 All I Really Need to Know I Learned in Kindergarten
 It Was on Fire When I Lay Down on It
 Uh-Oh: Some Observations from Both Sides of the Refrigerator Door
 Maybe (Maybe Not)
 From Beginning to End -- The Rituals of Our Lives
 True Love
 Words I Wish I Wrote
 What on Earth Have I Done
 The Ongoing Adventures of Captain Kindergarten
 Hold Me Fast, Love Me Slow

Disse bøger er også blevet lavet til to teaterstykker. Det første teaterstykke
deler titel med første bog og blev tilegnet af Ernest Zulia med musik og
sangtekster af David Caldwell. Teaterstykket er baseret på alle otte af hans
bøger og kan valgfrit opføres som musical. Det andet teaterstykke har
titlen Uh-Oh, Here Comes Christmas, og de har til sammen nået over 2.000
produktioner på internationalt plan.

Eksterne henvisninger 

 Robert Fulghum, OFFICIAL Website, see NEW stories!

Essayister fra USA
Romanforfattere fra USA
Præster fra USA
Den permanente revolution

Den permanente revolution – også kendt som "teorien om den permanente revolution". Teorien blev udviklet omkring 1905 af den russiske revolutionsleder Lev Trotskij og er en essentiel del af trotskismen.

Under 1905 revolutionen i Rusland udviklede Trotskij teorien om den permanente revolution. Teorien gik ud på, at en borgerlig revolution som den i Frankrig 1789 ikke længere kunne lade sig gøre i den underudviklede del af verden, kolonierne og i de tilbagestående imperialistiske magter som f.eks. Det Russiske Kejserrige. Dette skyldtes at borgerskabet i disse lande var for tæt forbundet med det feudale aristokrati og ønskede derfor ikke at gøre op med dem. Derfor var det nødvendigt at arbejderklassen tog denne opgave til sig som den eneste ægte revolutionære klasse. Men da arbejderklassen også havde sine egne interesser, ville den ikke stoppe ved de borgerlige demokratiske opgaver, men fortsætte over i en socialistisk revolution, kun sådanne kunne der gøres op med de feudale og tilbagestående regimer. Teorien blev gennemført i praksis under Oktoberrevolutionen.

Teorien stod i stærk modsætning til Josef Stalins teori om socialisme i ét land, og den spillede en afgørende betydning i den trotskistiske modstandskamp mod Stalin.

Moderne trotskister har anført at teorien af bagvejen er blevet realiseret i lande som Cuba og Kina. Begge steder ønskede henholdsvis Fidel Castro og Mao oprindeligt blot en borgerlig demokratisk revolution, men blev af nødvendighederne tvunget til at afskaffe kapitalismen for at nå deres mål.

Trotskisme
Proletarisk Bonapartisme

Proletarisk Bonapartisme - Trotskistisk teori udviklet af Leon Trotskij. Teorien omhandler degenereringen af Sovjetunionen under Stalin.

Efter Stalins magtovertagelse vurderede trotskisterne at Sovjet-unionen efterhånden ændrede karakter fra den oprindelige sunde arbejderstat til en degenereret arbejderstat (degenereret fordi den oprindelig havde været sund, hvorimod f.eks. DDR kaldtes for en deform arbejderstat da den aldrig havde været sund). Oprindeligt havde Sovjetunionen fungeret efter en demokratisk planøkonomi hvor magten lå direkte i hænderne på arbejderklassen og flertallet af befolkningen gennem fabriksråd, sovjetter (russisk for råd) og lignende direkte valgte råd. Men under Stalin udviklede Sovjetunionen sig til at blive kontrolleret mere og mere af uvalgte bureaukrater og funktionærer der hævede deres levestandard langt over befolkningens. Sovjetunionen var stadig styret af en planøkonomi, men denne blev nu styret bureaukratisk og over-centraliseret imodsætning til den oprindeligt demokratiske planlagte økonomi hvor en central planlægning kombineredes med udstrakt selvbestemmelse på fabrikker og lokalt niveau.

Dette fænomen beskrev Trotskij som proletarisk bonapartisme med reference til Marx definition af Bonapartisme som et system hvor staten er i stand til at hæve sig over klassekampen da ingen af klasserne er i stand til at vinde en afgørende sejr og hvor staten efterfølgende slår ned på aktive revolutionære samtidig med at de igennem omfattende reformer inkorporere/pacificere den revolutionære befolkning under sig. I sovjetunionen stod klassekampen mellem en arbejderklasse der på den ene side havde vundet oktoberrevolutionen, men var træt og svækket af årevis af borgerkrig og mislykkedes forsøg på at sprede revolutionen til andre dele af verden og samtidig levede i et udviklingsmæssigt tilbagestående Rusland der ikke var i stand til at opfylde alle de daglige behov. På den anden side stod kapitalistklassen der var svækket pga. revolutionen, men på vej tilbage som en følge af NEP-politikken og Sovjetunionens tilbageståenhed og isolation. Da ingen af klasserne afgørende kunne besejre hinanden på dette tidspunkt hævede statsbureaukratiet sig over samfundet og balancerede mellem de to klasser på skift. Dette førte til et system hvor kapitalismen var afskaffet, men den politiske magt ikke var i arbejderklassens hænder. For trotskister er det her man skal finde årsagen til at Sovjetunionens senere brød sammen og de økonomiske problemer der herskede i de bureaukratiske planøkonomier. Trotskij udtalte bl.a. i denne sammenhæng i hans bog "Revolutionen Forrådt" at "en planøkonomi har brug for demokrati som kroppen har brug for ilt."

Iforhold til den politiske kamp anførte Trotskij med teorien at hvorimod kampen i de kapitalistiske lande stod om både den økonomiske og politiske magt så var det kun den politiske magt man måtte erobre i proletarisk bonapartiske stater. Dette skyldes at økonomien allerede var underlagt en statslig plan og at det derfor blot handlede om at erobre kontrollen over staten i arbejderklassens hænder under demokrati.

Trotskisme
Matthias Calonius

Matthias Calonius (født 27. december 1737 i Saarijärvi, død 13. september 1817) var en finsk retslærer.

Calonius blev student 1757, docent 1764 i Åbo efter uden præses og respondens at have forsvaret en historisk dissertation De nova fade orbis Europæi circa sæculum reformationis exorta, 1769 adjunkt i det filosofiske fakultet og universitetssekretær, 1778 eneste professor juris, 1793-1800 medlem af den svenske Højesteret, overtog derefter igen - indtil 1815 - sit professorembede, 1809-16 tillige prokurator for regeringskonseillet for Finland. Som universitetslærer tilførte Calonius den retslige undervisning og litteratur nyt og friskt blod, han var en juridisk begavelse af første rang, skarp og klar i tanke, sikker og bestemt, som dommer i besiddelse af en usvigelig og ubøjelig retfærdighedssans. Som retshistoriker fulgte han i Stiernhööks fodspor med dissertationen De prisco in patria servorum juri (1780, udgivet i Tyskland af Carl Schildener, 1819, oversat på svensk af Jeremias Wilhelm Liffmann, 1836); hans øvrige skrifter, der omspændte både strafferet, civilret og procesret - De poena homicidii adtentati (1780), De præscriptione criminum (1785), De pactis antenuptialibus (1781), De hypotheca (1786 og 1792) og andre - udøvede også i legislativ henseende betydelig indflydelse; en del af hans på latin skrevne bindstærke tidligere utrykte forelæsninger Prælectiones in iurisprudentiam civilem udgivet 1908 af Wilhelm Chydenius og Väinö Nordström. I de for Finlands politiske og statsretslige eksistens skæbnesvangre år stod Calonius som et tårn i kampen; sin frimodige og mandige karakter lagde han for dagen blandt andet i det berømte rektoratsprogram af 21. juni 1808; men da den politiske omvæltning var fuldbyrdet, var han både sit lands og sin storfyrstes trofaste og loyale tjener, vagtsom over for russiske forsøg på at omgå den nye grundlovfæstede ordning, men på den anden side uden at lægge fingrene imellem over for landsmænd, der ville fiske i rørt vande. Det var Calonius' forslag til organisation af et regeringskonseil, der i alt væsentligt blev ophøjet til lov, og Calonius var selvskrevet til det vigtige embede som prokurator ved konseillet, et embede, han røgtede med den ham egne kraft, energi og upartiskhed. Til det mindesmærke, Calonius' taknemmelige landsmænd rejste over ham, bidrog også Finlands storfyrste, zar Alexander I. Calonius' Opera omnia, udgivet af Adolf Ivar Arwidsson (I, 1829, II, 1830, III-V, 1833 og 1836 med bistand af Carl Johan Schlyter, indeholder blandt andet Calonius' voteringer i Højesteret), et supplementbind indeholdende blandt andet Calonius' erklæringer som regerings-prokurator, blev udgivet 1870 af Theodor Sederholm. Af stor interesse er Calonius' fortrolige brevveksling med hans ungdomsven, Henrik Gabriel Porthan: H. G. Porthans bref till Matthias Calonius (2 bind, 1886) og Matthias Calonius' bref till H. G. Porthan åren 1793-1800 (1902), samtlige udgivne af Svenska litteratursällskapet i Finland ved Wilhelm Lagus.

Kilder 

 

Jurister fra Finland
Ansatte ved Helsinki Universitet
Faglitterære forfattere fra Finland
Finlandssvenske forfattere
Latinske forfattere
Luftfartsselskaber på Færøerne

Dette er en liste over flyselskaber der pt. opererer i Færøerne.

Se også 
 Luftfartsselskaber i Grønland
 Luftfartsselskaber i Danmark

Lister
Netflix

Netflix () er en amerikansk leverandør af online-streaming af film og tv-serier over Internettet.

Netflix blev grundlagt i 1997 af Marc Randolph og Reed Hastings. Tjenesten er tilgængelig næsten over alt i hele verden, og blev tilgængelig i Danmark den 16. oktober 2012.

Tjenesten understøtter en lang række enheder, herunder Windows, Mac, spilkonsoller (PlayStation, Xbox og Wii), Internet-forbundne tv'er, smartphones og tablets (Android, Windows Phone og Apple-enheder) samt media-bokse som Apple TV.

I USA udlejer Netflix også film på DVD og Blu-ray i månedsabonnement.

Tjenesten havde i 2019 over 160 mio. kunder fordelt over hele verden.

Medieplatformen udbyder indhold som f.eks. tv-serierne "Stranger things" og "Orange Is The New Black".

Referencer

Eksterne henvisninger 

 Netflix' danske hjemmeside

Selskaber noteret på NASDAQ
Etableret i 1997
Streaming
It-virksomheder fra USA
Virksomheder i San Francisco
Medievirksomheder fra USA
Filmbutikker
Filmtjenester
Warren Jeffs

Warren Steed Jeffs (født 3. december 1955) er den tidligere præsident for den Fundamentalistiske Jesu Kristi Kirke af Sidste Dages Hellige. Han blev i 2011 dømt for to tilfælde af seksuelle overgreb mod børn og sidder derfor fængslet på livstid. Han afløste sin far Rulon Jeffs som profet ved dennes død i 2002. Efter faderens død giftede Warren Jeffs sig med alle Rulons koner (19-20) på nær 2. Warren Jeffs anslås at have mindst 75 koner og over 30 børn. Som ledende profet havde Jeffs fuld kontrol over, hvem der blev gift med hvem i trossamfundet, derudover havde han også retten til at opløse ethver ægteskab og give koner og børn til andre mænd. Der er tvivl om, hvordan han kan fortsætte med at lede trossamfundet fra fængslet. Der bygges angiveligt en kæmpe statue af Jeffs i det nye fundamentalistiske mormontempel.

Kilder 

Religiøse ledere fra USA
Mormonismen
Livstidsdømte fra USA
Alpheus Cutler

John Alpheus Cutler (29. februar, 1784 – 10. juni, 1864) var den første profet for den mormonske retning Jesu Kristi Kirke, før kaldet Jesu Kristi Sande Kirke. Han selv og hans følgere mente, at han var den rette efterfølger til Joseph Smith. Alle retninger, som senere har forladt Cutlers Jesu Kristi Kirke for at danne andre mormonkirker, anerkender også Alpheus Cutler som den anden profet efter Joseph Smith. Før Cutler påtog sig gerningen som profet, havde han været kaptajn for Joseph Smiths bodyguards og leder af mormonernes tempelbyggeri. Cutlers første hustru Lois Lathrop var en fjern slægtning til Joseph Smith. Cutler giftede sig også med andre kvinder, men hans kirke anerkender dog ikke flerkoneri.

Kilder 

Religiøse ledere fra USA
Mormonismen
Sotenäs kommun

Sotenäs kommune ligger i det svenske län Västra Götaland, i landskapet Bohuslän. Kommunens administrationscenter ligger i byen Kungshamn.

I 1900-tallet var kommunen et vigtigt centrum for den bohuslänske granitudvinding, hvilket har efterladt spor i landskabet, f.eks. på Malmön.

Eller har fiskeri været et vigtigt erhverv, og på øen Smögen ligger stadig en af Vestsveriges vigtigste fiskerihavne.
Om sommeren er området et meget søgt turistområde både for sejlende og bilister.

Geografi 

Geografisk er kommunen en halvø, Sotenäset, som mod vest og syd grænser til Skagerrak, mod nord til Bottnefjorden og mod øst til Åbyfjorden.
Mod nord grænser kommunen også til Tanums kommun, mod øst til Munkedals kommun og mod sydøst til Lysekils kommun.
Selv om skovtilvæksten er tiltaget i den senere del af 1900-tallet er store områder mod vest bar klippe, bestående af den karakteristiske rosafarvede bohusgranit. I sprækkedalene findes løvskov dyrket mark.

Længst mod vest ligger halvøen Ramsvikslandet, som blev adskilt fra fra fastlandet da man i 1931-1935 anlagde Sotekanalen.

Byer 
Sotenäs kommune har fem byer.
Indbyggere pr. 31. december 2005.

Eksterne henvisninger 

Kommuner i Västra Götalands län
Anthon H. Lund

Anthon Henrik Lund (15. maj 1844 i Aalborg – 2. marts 1921 i Salt Lake City, USA) var den dansker, som til dags dato har nået den højeste lederstilling i Mormonkirken nogensinde. Før sin død var han førsterådgiver for den daværende mormonprofet, Heber J. Grant. Havde han levet længere end Grant ville det have været ham, som var blevet profet for mormonkirken. Han døde af mavesår, som havde plaget ham længe. Byen Lund i Nevada er opkaldt efter Anthon Lund.

Kilder

Eksterne henvisninger 

Religiøse ledere
Mormonismen
Dansk-amerikanere
Personer fra Aalborg
Freddy E. Silva

Freddy E. Silva (født 7. april 1976) er en oprindelig chilensk, nu dansk forfatter, der debuterede med sin første roman, sci-fi-thrilleren Mediatropolis i 2012, udgivet i 2012 af Forlaget Valeta.

Bibliografi

Romaner 
 Mediatropolis (2012)
Virtropolis (2018)

Noveller 
 Heksejægeren – antologien Velkommen til dybet (Tellerup, 2011)
 Bag Adonais spejl – antologien Bag Adonais spejl (Kandor, 2011)
 Stumt Vanvid – antologien Dystre Danmark 2 (H Harksen Productions, 2011)
 Min Modstanders Dagbog - antologien De Andres Blod (Valeta, 2014)
Djævelens Korsvej - antologien Krinoline & Kedsomhed (Science Fiction Cirklen, 2018)
Shenzhen Hardware - antologien Sandsynlighedskrydstogt, Lige Under Overfladen 14 (Science Fiction Cirklen, 2019)
Rising Sun - antologien Mørkets Gerninger (Forlaget Petunia, 2019)
Hotel - antologien Mørkets Gerninger Går Igen (Forlaget Petunia, 2020)
Hotel & Rising Sun - e-bogs udgivelse af de to noveller samlet (Forlaget Petunia, 2020)
Mørket i Puort Assant - magasinet Read.Die.Repeat vol. 1 (Forlaget Read.Die.Repeat, 2021) 
Ghostwriter - magasinet Read.Die.Repeat vol. 2 (Forlaget Read.Die.Repeat, 2021)
Rædselen i Tres Torres -  antologien Fantastiske Fabulationer 1 (Forlaget Ildanach, 2021)
Den sidste december - antologien Exteria (Science Fiction Cirklen, 2022)
Slaven i Skyggerne - magasinet Read.Die.Repeat vol. 3 (Forlaget Read.Die.Repeat, 2022)
De Udvalgte og de fordømte - antologien Fantastiske Fabulationer 2 (Forlaget Ildanach, 2022)

Eksterne henvisninger 
 Officiel hjemmeside 
 Mediatropolis på forlaget Valeta 
 Facebook forfatterside

Romanforfattere fra Danmark
Dansksprogede forfattere fra Danmark
Kungshamn

Kungshamn er en by i Västra Götalands län i landskapet Bohuslän i Sverige. Den er administrationsby i  Sotenäs kommune, og  havde i 2010 2.814 indbyggere.

Kungshamn ligger på halvøen Sotenäset, på Sveriges vestkyst nord for Lysekil.
Siden 1970 har Kungshamn været forbundet med øen Smögen, der ligger vest for byen, med den 400 meter lange Smögenbron.

Henvisninger 

Byer i Sotenäs kommun